Centar za kulturu Vlada Divljan

Izložba „MARILYN“
2025-09-18 08:00 - 2025-12-15 17:00 UTC
Trajanje izložbe: 18.09 – 15.12.2025.
Centar za kulturu „Vlada Divljan“
Vlasnik kolekcije: Nebojša Bošnjak
U Centru za kulturu „Vlada Divljan“ otvara se jedinstvena izložba posvećena Marilin Monro – ikoni lepote, stila i filma.
Na izložbi ćete moći da vidite deo bogate kolekcije fotografija, plakata i slika iz celog sveta.
Svoje radove izlažu umetnici iz Holandije, Francuske i Srbije, a među autorima fotografija i plakata su Bert Sterna, Tom Kelly, Otto Bettmann, Geleng, Grennsson i Bourdouge.
Dođite i otkrijte magiju „MARILYN“ – zvezde koja i danas inspiriše umetnike i publiku širom sveta!
Vaš
Centar za kulturu „Vlada Divljan“

EGZOTIKARS
2025-09-27 09:00 - 19:30
Egzotika RS izložba malih kućnih ljubimaca je interaktivna izložba edukativnog karaktera, tu se možete upoznati sa egzotičnim životinjskim svetom poreklom sa različitih kontinenata, kako se drže i gaje u kućnim uslovima, koje su njihove potrebe. Takođe će biti i potrebna oprema , hrana i suplementi koji su potrebni za pravilno i zdravo držanje ovakvih ljubimaca.
Dođite da se družite sa nama u subotu 27.09.2025. u CK “ Vlada Divljan“ od 09 – 19:30

Predstava “ Žena moga muža“
2025-09-27 20:00 - 22:00
Predstava “ Žena moga muža“ održaće se 27.09.2025.god. u 20 časova.
Podela karata će se vršiti 25.09 .i 26.09. od 10 do 16 časova.
„Žena moga muža“- Saše Pantića nastala je kao pandan u samoj estetici američkim romantičnim komedijama koje u sebi nose slatko gorke muke koje se u ovim izvedbama prevazilaze komičnom dramskom radnjom i podražavaju likove u svojim radnjama . Bračni trougao, prevara naočigled društva , dve žene i jedan stjuart koji je u regularnom braku sa obe čine „savršen brak“ sa dve žene u isto vreme na relaciji Beograd – Tivat. Da li je ovde kraj ženskim mukama? Da li se iza ova dva braka krije muškarac koji je spreman da voli i živi višestruko? Da li će biti prihvaćen od strane društva, ženske populacije i svojih žena? Odgovore na sva navedena pitanja daće dramatičan zaplet i u scenskoj formi prosuditi ovom fenomenološkom slučaju zvanom muškarac . Osnovni motiv za ovaj tekst su bila pitanja muškaraca u savremenom svetu i da li je njima zaista lako da se nose sa ženskom energijom.

Reprezentativna izložba i festival umetnika SLIKARI SRBIJE -VIP ART 2025.
2025-10-01 18:00 - 2025-10-10 17:00
SLIKARI SRBIJE -VIP ART 2025.
autori koncepta
Julija Ostojić i Goran Ostojić Vid
Svečano otvaranje je 1 oktobra u 18h do 20h
trajanje izložbe je od 01 oktobra do 10.oktobra 2025.

Izložba i festival Klasične interaktivne umetnosti -VIP ART-predstavlja novi pojam: Vizuelno interaktivno programiranje koje obuhvata aktivno učešće publike i autora u stvaranju intermedijalnog umetničkog dela,art terapiju,poeziju,muziku i prozu koja je inspirisana i nastala na osnovu izloženih slika i obrnuto. Uživo transponovanje muzike,poezije,scenskog nastupa u likovnu umetnost .Određivanje odnosa izloženih radova koji definišu međusobnu energetsku povezanost i njihov uticaj na posmatrača.Perceptivna reakcija na elektro magnetno zračenje boje koje se multiplikuje usled harmonije prostornih vibracija većeg broja izloženih umetničkih dela.
Analiza društvene potrebe za umetnošću i definicija urođenog estetskog osećaja.

Učesnici u programu svečanog otvaranja izložbe :
Program svečanog otvaranja izložbe SLIKARI SRBIJE-VIP ART 2025
Učesnici u programu:
Posle uvodne reči Gorana Ostojića Vida i predstavnika Centra za kulturu Vlada Divljan uslediće izvođenje programa.
Olga Janković-kompozitorka.Autor više interdisciplinarnih prokjekata.Trenutno na doktorskim studijama na univerzitetu umetnosti u Beogradu.-Predviđeno je emitovanje autorskih kompozicija preko ozvučenja.
Ana Litrić – flauta
Mirko Milanović -tenor- repetoar-klasične muzike-Bočeli,Karuzo.i zabavna muzika.
Dobrivoje Lazarević-poezija,Poetsko društvo-Vid.
Goran Ostojić Vid– poezija ,Predstavljanje VIP-a Vizulenog interaktivnog programiranja.
Ljubomir Dimitrijević -ansambl Renesanas Projektovanje video forme VIP ART-a-hronološki prikaz uz učešće publike.
U okviru programa 7.oktobra biće predstavljena inovativna disciplina „Obaranje ruku monotipija“ autora akdemika Balše Rajčeviča i Gorana Ostojića Vid-a.
Nove discipline i autentične prakse su: , VIP prezentacija
svih autora i njihovih dela na izložbi sa jedinstvenom dodelom nagrada u odnosu na život i delo umetnika. Uživo izvođenje grupne interaktivne komunikacije upotrebom likovnih elemenata.
Predstavljanje autorski zaštićenih inovativnih metoda u stvaranju i preoblikovanju sinteze različitih umetnosti VIP ARTA i sporta .Materijalizovana ideja koju ćemo aplicirati za ART EXPO 2027omogućava da Srbija može postati svetski značajna po inovacijama u interaktivnom spoju nauke, igre i umetnosti realizacijom autorskih radova Gorana Ostojića Vid-a.
Postavka slika kao zavrsnica umetničkog dela kroz međusobni odnos tih izloženih artefakata
formira energetsku transformaciju prostora koja se ostvaruje simfoničnom orkestracijom istih.
Pitanja za učesnike izložbe:
Kako sagledavamo stvaralaštvo različitih profesija u odnosu na realnost umetničke scene?
Koju vrstu potencijala nosi umetničko delo.?
Percepcija i tumačenje kreativnog iskaza?
Publika tj pojedinci će moći da popune VIP upitnike u toku trajanja izložbe da iznesu svoje stavove i
impresije o izloženim slikama.
U realizacji Klasične interaktivne umetnosti-PRVI put primenjujemo VIP ART u cilju
multidisciplinarne analize stvarlačkog procesa. Konektovanjem stvaralaštva umetnika različitih umetnosti sinergijom teorije monokorda stvara se ontogeneza kreativnog čina… Širenje pozitivnih vibracija misli i osećanja,očuvanja zdravog života i plemenitih vrednosti ka stvaranju novih postulata umetničkog izražavanja koji su zasnovani na klasičnom interaktivnom pristupu materijalizacije bez suvišne upotrebe tehnologije.

Osnovna premisa art istraživačkog pristupa je analitički metod naučnog sagledavanja kosmičkog
principa o večnom prelasku energije iz jednog oblika u drugi kroz vanvremenske pojavnosti različitih dimenzija postojanja
.
Realizacijom predviđenih aktivnosti u okviru navedene manifestacije javnim izvođenjem,
zakonom su zaštićena autorska prava „Klasične interaktivne umetnosti VIP ART-a“ autora koncepta :
akademskih slikara Julije Ostojić i Gorana Ostojića Vida.

U potrazi za čarobnom formulom
2025-10-04 17:00 - 19:00
U fantastičnom svetu iz mašte na planeti Ereji postoji ostrvo gde se život odvija u velikom okeanu. Sveža voda za piće je skoro izumrla, pa je stoga najcenjenija imovina na planeti. Jednog dana tinejdžerka Dana biva umešana u gusarsko progonstvo za blagom koji će zauvek promeniti njen život, poznaje putujući leteći cirkus i zaljubljuje se … Zajedno uspevaju da pobedi zlo i pronađu najdragocenije blago, izvor slatke vode koji je dovoljno velik da obezbedi vodu celoj planeti.

SRCE ISPOD HRASTA
2025-10-05 17:00 - 19:00
Održavanje predstave za decu
05.10.2025 u 17:00
Podela besplatnih karata
02.10. i 03.10. na biletarnici Centra od 10:00 do 16:00
SRCE ISPOD HRASTA
Duboko ispod korenja najstarijeg Hrasta u drevnoj šumi kuca Srce sveta — tiho, zaboravljeno, ali još živo. Nekada su ljudi znali da ga čuju. Znali su da osluškuju zemlju, da plešu sa vetrom, da govore tiho kada ulaze u šumu. Znali su pesme koje leče i ritmove koji bude zvezde.
Ali došlo je vreme zaborava. Ljudi su se udaljili — od šume, od prirode, od sopstvenog srca.
Jednoga dana u šumu dolazi Mila, devojčica iz grada, vođena snom o drvetu koje plače. U tragovima lišća, kamenja i vode pronalazi vrata ka zaboravljenim znanjima. Uz pomoć čudesnih bića — Sunčevog Glasnika, razigranog leptira koji nosi radost u pokretu; Noćne Svetlucave, mudre Sove koja čuva tajne zvezda; i Starog Hrasta, čuvara vremena i snage — Mila kreće u potragu za Drevnim Ritmom. Onim koji spaja sve što diše, cveta, peva i šušti.
Da bi ga pronašla, mora proći kroz četiri prastare staze: Zemlje, Vode, Vetra i Plamena — i usput otkriti ne samo Drevni ritam sveta, već i svoju sopstvenu pesmu. Onu koja leči. Onu koju niko drugi ne može otpevati umesto nje. Ali Senka — biće zaborava i sumnje — ide za njom… pokušavajući da utiša ono što je već na ivici nestanka.
“Srce ispod Hrasta“ je dirljiva predstava o prirodi kao živoj celini, o duši sveta i o ponovnom buđenju ravnoteže kroz pažnju, osluškivanje i nežnost — najpre prema sebi, a zatim prema svemu što nas okružuje.

"MAGIJA DOBROG SRCA"
2025-10-12 12:00 - 14:00
Datum održavanja predstave je 12. oktobar 2025. godine u 12:00 časova.
Podela besplatnih karata biće organizovana 09. i 10. oktobra na biletarnici Centra, u periodu od 10:00 do 18:00 časova.
Opis:
„MAGIJA DOBROG SRCA“
Postoji jedna dolina koju ne možete pronaći ni na mapama, ni u knjigama. Ona se otkriva samo onima koji veruju u čudo. Tu žive Mila Vila i njen verni pomoćnik Cvetko, koji čuvaju tajnu najveće i najmoćnije čarolije na svetu. U toj čarobnoj dolini svako dete dobija poklon – ne od zlata, već od ljubavi, radosti i osmeha.
Ali jednog dana u dolinu stižu ćudljiva Cica, koja želi sve samo za sebe, i princ Zoćko, koji je zaboravio da se smeje i igra.
Može li se zatvoreno srce ponovo otvoriti? Može li izgubljeni osmeh ponovo da zasija?
Nakon niza komičnih i dirljivih događaja, uz pomoć dece, klovna Srećka i nestašnog Mićka, Cica i Zoćko otkrivaju najveću moć – Magiju dobrog srca.
“Magija dobrog srca“ je predstava puna igre, smeha i nežnih poruka za decu i roditelje. Ona budi osmehe, zagreva srca i podseća da su dobrota, ljubav i hrabrost najjače sile jedne čarobne zemlje – i svakog našeg doma.

Cabaret VESELI MATORCI
2025-10-17 20:00 - 22:00
Održavanje predstave 17.10.2025 u 20:00
Podela besplatnih karata 15. i 16. 10. od 10 :00 do 18:00 na biletarnici Centra
Adaptacija i režija: Rade Vukotić
Glumcu: Jelica Sretenović i Nenad Ćirić
ZRELI HUMOR ZA MLADU I ZRELU GOSPODU
Matorac. To je onaj ko ima dosta godina, ko je zašao u godine, ko je prezreo – star (čovek). Gde je granica između zrele osobe i MATORCA.? Prezrelo voće može da bude i slađe od zrelog. Matorac ima životno iskustvo koje mnogo puta može i da pomogne onim mlađima. Slučajan susret gozpođe u zrelim godinama sa gospodinom takođe u zrelim godinama postane lepo druženje uz duhovita sećanja kako je bilo pre, kako je sada i šta ih čeka sutra uz korisne savete za one mlade i nedozrele. I sve to začinjeno sa muzikom iz njihove mladosti.

Predstava za decu „Asteriks i Obeliks“
2025-10-18 17:00 - 18:30
Igranje predstave 18.10.2025
Vreme 17:00
Podela besplatnih karata 16. i 17.10. Na biletarnici Centra od 10:00 do 18:00

Zanimljiva, edukativna, zabavna i šarolika muzička komedija, nastala po motivima stripa „Asteriks“, namenjena je najmlađoj publici uzrasta od 2. do 12. godine. Predstava sadrži zanimljivu scenografiju, živopisne kostimime i maske, kao i originalne songove i muziku.
Pored osnovnih likova iz stripa u predstavi se umesto Cezara pojavljuje strašna i grozna, ali lepa Cezarica Julijana Mrgudić koja je odlučila da zabrani deci da se igraju i da sve igračke ovog sveta pripadaju samo njoj i nikom ništa neće da da. Naravno da joj smeta malo Galsko selo, pa odlučuje da natera vrača Kutlačiksa da joj oda tajnu čarobnog napitka da bi postala najjača na svetu i da sve bude njeno i samo njeno.
Posle niza komičnih scena Julijana se zaljubljuje, menja svoje prezime iz Mrgudić u Dobrić i saznaje da lepota nije najvažnija i da nije sramota kad neko nešto ne zna već da je sramota kad neko neće da uči.

Pozorišna predstava „Zaboravljeni“
2025-10-19 20:00 - 22:00
Igranje predstave 19.10.2025
Vreme 20:00
Podela besplatnih karata 16.10. I 17.10. Na biletarnici Centra od 10:00 do 18:00
Tekst potpisuje Zoran Mijaljević, a dramatizaciju i režiju Jovan Ljubenović
Igraju : Janko Cekić i Jovan Ljubenović.
Ova „klošarska melodrama“ je komad o dva prijatelja i njihovim sudbinama. Do juče su imali porodice, kuće, a sad se nalaze na ulici, spavaju u parkovima na klupama, ispod mosta, na kartonima, uglavnom pijani, gladni… sanjaju o krevetu. Od života, ostala su im sećanja, priče iz njihovih života… pričane po ko zna koji put. Teše i brinu jedan o drugom, svađaju se, tuku… za njih ne važe nijedna ljudska prava, i ne trabaju im, jer nemaju ništa, a imaju sve. Slobodni su!!!
Kroz dijalog ova dva čoveka, naizgled komična, prikazano je društvo u kome živimo.

XIV Otvoreno prvenstvo Srbije u kvizu
2025-10-25 08:00 - 2025-10-26 17:00
Ovosezonsko Otvoreno prvenstvo Srbije u kvizingu održaće se 25. i 26. oktobra u Centru za kulturu „Vlada Divljan“ u Beogradu!
Dvodnevno takmičenje donosi mnogo uzbuđenja i izazova – proverite svoje znanje u raznim tematskim oblastima i dokažite da je vaš tim najbolji!
Bez obzira da li ste veteran kvizova ili početnik, ovo je prilika da uživate u igri, druženju i sjajnoj atmosferi sa ljubiteljima kvizova iz cele Srbije.
Više informacija i prijave: https://www.ska.rs/event/xiv-otvoreno-prvenstvo-srbije-u-kvizu/

TAFITI – PUSTINJSKA AVANTURA
2025-10-25 17:00 - 19:00
Prikazivanje 25.10.2025 u 17:00
Cena karte: 300rsd.
Animirani film
TAFITI – PUSTINJSKA AVANTURA
Tafiti je naučen da bude oprezan i da ne veruje drugim životinjama. Ali sve se menja kada upozna divlju svinju – slobodnog duha i drugačijeg pogleda na svet. Njihovo neočekivano prijateljstvo vodi ih u avanturu punu hrabrosti, poverenja i otvorenosti.
Radnja se odvija u Namibiji, jednoj od najstarijih pustinja sveta. Zapanjujući pejzaži, egzotične životinje i bogata kultura ovog regiona čine svaki kadar pravim vizuelnim putovanjem.
“Tafiti – Pustinjska avantura” uči o toleranciji, empatiji i međusobnom razumevanju. Glavna poruka: “Niko nije savršen, i baš zato smo potrebni jedni drugima.”
Topla, duhovita i edukativna animacija koju deca obožavaju, a roditelji cene – prava filmska poslastica za sve generacije!

KONCERT PAVAKA Specijalni gost: VEDIC FIRE
2025-10-30 20:00 - 22:00
Četvrtak, 30. oktobar
20h
Ulaz slobodan
Prepustite se očaravajućoj atmosferi savremene duhovne muzike u kombinaciji sa moćnim izvođenjem drevnih Vedskih mantri. Uživajte u lepoti muških vokala praćenih umirujućim zvucima ambijentalne gitare i Indijskog harmonijuma.

Muž je kao čokolada
2025-10-31 20:00 - 22:00
Predstava je na repertoaru Centra 31.10. u 20 časova a podela karata će biti 29. i 30.10. na blagajni Centra u periodu od 10-18 časova.
Predstava „Muž je kao čokolada“
Provedite fantastično urnebesno veče sa neponovljivom Vesnom Stanković.
Veče posvećeno najvažnijim pitanjima u životu svake žene – Da li nam je muž zaista potreban?
Koje sve funkcije muž obavlja u braku? Prednosti i mane prosečnog muža… Da li je muž kao otrov, kao lek, kao sirće, kao pihtije, ili kao čokolada? Vesna Stanković u ispovednoj formi, na sopstvenom primeru, od trenutka kad je krenula u potragu za mužem do svadbe na livadi sa 800 ljudi, kao i na primeru svojih najbližih prijateljica, daje odgovore na ova pitanja.
Stand up Vesne Stanković je duhovita ispovest o glumičinoj potrazi za mužem. Na jedan veoma šarmantan način, glumica nas uvodi u svoj život, na veoma zabavan način, pripoveda o muškarcima koje je sretala na svom životnom putu, da bi najzad došla do muža, za koji ćemo tek na kraju predstave utvrditi da li je zaista kao čokolada.
Namenjeno i ženama i muževima

„CRVENKAPA “
2025-11-08 12:00 - 14:00
Datum održavanje predstave 08.11. 2025 u 12h
Ova klasična bajka ispričana je na zanimljiv i komičan način. Rađena je po motivima darame koju je napisao naš velikan Aleksandar Aca Popović.
Crvenkapa je jedno dobro dete koje je jako znatiželjno i koja zbog toga upada u probleme. U predstavi se pojavljuje i njena drugarica Ivanka koja je sušta suprotnost Crvenkapi i koja kroz predstavu dolazi do bitnih životnih saznanja.
Tu je i plašljivi lovac Luka koji nikada ništa nije ulovio i sanja da ulovi Vuka. Vuku je dosadilo da bude negativac i tako bi želeo da bude kućni ljubimac. A Bakin životni moto je „u zdravom telu je zdrav duh“, ona zna da teši i svaki problem reši.
Adaptacija teksta i režija Nikola Marković
Songove napisala Kristina Milešević
Scenografija i kostim Biljana Raičević
Muzika Saša Kuzmanović
IGRAJU : Kristina Milešević, Aleksandar Radević, Marija Žeravica, Nikola Marković i Sara Radojković

„Tri praseta“Muka jednoga vuka
2025-11-09 12:00 - 14:00
Igranje predstave 09.11. U 12 časova
Podela besplatnih karata 05. i 06. 11 od 10 do 18 časova

Predstava Tri praseta je adaptacija poznate klasične bajke koju svi obožavaju. U ovoj predstavi kroz stih i igru predstavljamo Cecu, Mecu i Pecu koji pokušavaju da se zaštite od komšije Vuka tako što će izgraditi kućicu. Tokom svog puta, oni otkrivaju važne lekcije o prijateljstvu, saradnji i tome kako da prevaziđu strah. Ipak, naš vuk nije klasičan vuk iz bajke. U ovoj predstavi deca imaju priliku da upoznaju i njegovu stranu priče.
Kako se radnja odvija, deca će videti kako svi likovi uče jedni od drugih. Na kraju, uz mnogo smeha i uzbudljivih trenutaka, svi će shvatiti da saradnja i razumevanje mogu doneti rešenje, čineći šumu boljim mestom za svakoga.Ovo je priča o zajedništvu i brizi o našim bližnjima, ispričana na zabavan način tako da svako dete može da je razume. Naš vuk je šeprtlja, a Ceca Meca i Peca često se ponašaju kao prava deca. Ali uprkos prepirkama i svađama, „zna se da svako prase mora druga svog da spase“.
Tekst predstave napisan je u stihu, što joj daje poseban ritam i dinamiku. Prožeta je originalnom muzikom, veštom koreografijom i elementima slepstika, zanimljivim kostimima i rekvizitom, i zahvaljujući specifičnoj dinamici ove dobro poznate priče, namenjena je i našoj najmlađoj publici.
Predstava traje oko 40 – 45 minuta, i namenjena je deci uzrasta od 2 do 12 godina.
Adaptacija teksta i režija: Nikola Marković
Kostim: Tanja Žiropođa
Igraju: Marija Žeravica
Goran Bane Ivanović / Luka Pavlović
Nikola Marković
Aleksa Raičević

Gala koncert opere Narodnog pozorišta
2025-11-13 20:00 - 22:00
🗓 Datum koncerta: 13. novembar
⏰ Vreme koncerta: 20:00
📍 Mesto: Centar za kulturu „Vlada Divljan“

Podela karata:

12. novembar: od 13:00 do 20:00
13. novembar: od 10:00 do 20:00

Dečak delfin 2
2025-11-15 12:00 - 15:00
01.11.2025 u 17:00
Cena karte 300 rsd.
U animiranom filmu Dečak delfin 2, mladi heroj mora i verni mornar neumorno se bore protiv morskih čudovišta. Njihovo putovanje se iznenada menja kada Mažid pronađe poruku u boci koja otkriva lokaciju misterioznog napitka. Krećući na put mornarevim brodom, napada ih divlji kit, a dečak delfin i njegovi verni saputnici hrabro kreću u spasilačku misiju. Istovremeno, stiže vest da su pronađeni tragovi davno izgubljenog dečakovog oca. Vođen željom da otkrije svoju prošlost, dečak delfin prati tragove do tajanstvene podvodne pećine, gde ga čeka otkriće koje će promeniti njegov život.

„Mačak u čizmama“
2025-11-15 17:00 - 20:00
Igranje predstave 15.11.2025 u17:00h
Podela besplatnih karata 12.11 i 13.11 od 10h do 18h na biletarnici Centra.
Ovo je jedna klasična bajka ispričana na jedan malo drugačiji način. Koji je brat dobio najbolje nasledstvo? Da li će Mačak u čizmama uspeti da nadmudri uobraženog „Plavog zeca“ i moćnu Vešticu? Da li će Lesandro postati princ i da li će uspeti da ugleda princezu Klementinu? Odgovori na ova pitanja se nalaze u našoj predstavi. Ova predstava namenjena je najmlađoj publici uzrasta od 2. do 10. godine, sa 5 likova, koje tumače 3 akademska glumaca i živopisnom scenografijom, maštovitim kostimima i maskama. Predstava je edukativna, zabavna, sa mnogo originalnih songova i koreografija. Njeno izvodenje traje 45 minuta.
Tekst : Saša Madić
Režija : Nikola Marković
Muziku komponovali: Vukan Vujović i Nemanja Mihailović
Maske i kostim: Zoran Stojanović i Nataša Stefanović
Scenografija : Biljana Raičević – Joksimović i Aleksandar Marković
Igraju : Katarina Živković, Aleksa Raičević, Nikola Marković

„Svet bajki – mini koncert“
2025-11-16 12:00 - 15:00
Igranje predstave 16.11.2025 u 12:00h
Podela besplatnih karata 12.11. i 13.11. na biletarnici Centra od 10h do 18h.
Svet bajki je u velikom problemu. Pojavila se čudna bolest zaboravitis. Bolest se jako brzo širi. Mnogi likovi iz bajki su se izgubili i završili u „stvarnom svetu“ kod naše drugarice Nevene. Da li će Nevena uspeti da im pomogne da se sete ko su i gde su pošli, da li će princ Filip poverovati da je Nevena princeza koja se probudila bez njegovog poljupca, šta su odluke „Saveta čarobnjaka“ sveta bajki? Odgovori na ova pitanja se nalaze u našoj predstavi.
Ova predstava namenjena je najmlađoj publici uzrasta od 2. do 10. godine, sa 8 likova, koje tumače 4 akademskih glumaca i živopisnom scenografijom, maštovitim kostimima i maskama.
U predstavi se pojavljuju čarobnjak Merlin, princ Filip (lik iz Uspavane lepotice), Snežanina zla Maćeha, Mačak u čizmama, devojčica Nevena iz stvarnog sveta. Predstava je edukativna, zabavna, sa mnogo originalnih songova i koreografija. Njeno izvodenje traje 50-55 minuta.
Tekst : Ljiljana Stojanović, Režija: Nikola Marković, Muziku komponovao: Dejan Pejović
Maske i kostim: Zoran Stojanović
Igraju : Katarina Živković, Nikola Marković , Aleksandra Rukavina, Aleksandar Radević

Muzičko veče uz Grupu „Legende“!
2025-11-19 20:00 - 22:00
Koncert: 25.11. u 20:00
Podela besplatnih karata: sreda, 19.11. od 10:00 do 18:00 na biletarnici Centra
Pozivamo vas na koncert jedne od najposebnijih grupa domaće muzike — „Legende“, ansambla čiji su stihovi i melodije prerasli u evergrine.
Njihova muzika spaja generacije, a svako izvođenje donosi onu prepoznatljivu toplinu, emociju i eleganciju koja ih čini jedinstvenim.
Dođite na vreme po svoje ulaznice.

Podrška razvoja govora dece
2025-11-20 10:00 - 12:00
Centar za kulturu „Vlada Divljan“ organizuje tribinu za roditelje dece do 10 godina u četvrtak 20.novembra sa početkom u 18 časova

Dečak delfin 2
2025-11-22 17:00 - 19:00
I ovog vikenda ponovo plovimo u magične dubine!
Na talasu velikog interesovanja, „Dečak delfin 2“ vraća nas u svoj čarobni okean avanture!
22.11. u 17:00
Cena karte 300 rsd.

Predstava „Pametnica“
2025-11-27 18:00 - 20:00
Igranje 27. novembar u 20:00
Podela besplatnih karata 25. i 26.11. na biletarnici Centra od 10:00 do 18:00
Predstava „PAMETNICA“
Tekst: Staša Koprivica
Režija: Erol Kadić
Igraju: Miljan Davidović, Jelena Đukić
Predstava „Pametnica“ je duhovita duo drama o Milici, ženi u zrelim godinama koja uspešno vodi svoj život i karijeru, ali kada je ljubav u pitanju – majstor je da pogreši. Njeni loši izbori u ljubavi i prijatelj Aleksa, jedina osoba koja je razume, vode nas kroz razigrane i duhovite scene koje nas podsećaju da sreća često stoji pred nama, ali je ne prepoznajemo.

VESELI MORNARI – PREDSTAVA ZA DECU
2025-11-29 12:00 - 14:30
novembar u 12:00

Podela besplatnih karata: 27. i 28.11. od 10:00–18:00 na biletarnici Centra.
Anina obična igra pretvara se u veliku avanturu kada otkrije prašnjavu bocu i nađe se u magičnom svetu punom mora, broda i veselih mornara. Tu upoznaje Tršy, Mršy i leptira Miću, koje je zatvorio usamljeni Troglavi zmaj.
Zajedno otkrivaju da zmaj nije strašan, već samo tužan i željan društva — a avantura se završava novim prijateljstvom i izlaskom iz boce.
Predstava uči decu o ljubavi, prijateljstvu i prihvatanju različitosti.
Za uzrast 2–10 godina.

Film „Stolarev sin”
2025-11-29 19:00 - 21:00
Prikazivanje 29.11.2025 u 19:00
Cena karte 400 rsd.
Film „Stolarev sin” je mračni psihološki horor smešten u rimski Egipat, koji prati dečaka sa neobjašnjivim i zastrašujućim moćima. Njegova porodica pokušava da ga zaštiti i sakrije od sveta, ali kako njegove sposobnosti postaju sve jače, oni se suočavaju sa nizom prirodnih i božanskih užasa koji prete da ih razdvoje.
U glavnim ulogama su Nicolas Cage, Noah Jupe i Souheila Yacoub, dok režiju i scenario potpisuje Lotfy Nathan.

Komad “Svadbena zvona”
2025-12-01 12:00 - 14:00
Igranje 01.12.2025 u 20:00
Podela besplatnih karata 28.11. na biletarnici Centra od 10:00 do 18:00
Komad “Svadbena zvona”, Davora Špišića, prati priču o troje usamljenika, društvenih marginalaca koji se ne snalaze u predatorskom bezdušnom vremenu. Vremenu u kojem je ljudskost postala više mana no vrlina. Osim što pokušavaju preživeti sa što manje ožiljaka, oni ne odustaju u traženju srodne duše. Samoća nije njihov izbor, nego realnost ranjivih emocija. “Svadbena zvona” imaju žanrovsku kombinaciju komedije i melodrame. Niz smešnih i burlesknih situacija nastaje iz žarke želje da se privid normalnosti održi a na stalnom je udaru represivnog i podozrivog aparata. Svo troje, u toj komediji zabune, pokušavaju rasplesti često nerazrešive čvorove turbulentne životne situacije. Priča je to i o varljivom pitanju o bogomdanoj sreći u slatkom varljivom zovu boljeg sveta. O pojedincu koji je u igrama svetskih prekrajanja tek statista. “Svadbena zvona” se oslanjaju na složene karaktere i jaku glumačku igru, sa nizom maštovitih i dinamičkih obrta.

Predstava „Zajednički stan“
2025-12-04 20:00 - 22:00
Igranje 04.12. U 20:00
Podela besplatnih karata 02. I 03.12. Na biletarnici Centra od 10:00 do 18:00
„Zajednički stan“ je komedija o bračnom paru koji je zvanično razveden — ali i dalje deli isti stan i isto radno mesto. Kada oboje odluče da započnu nove ljubavne avanture, nastaje lavina komičnih zapleta, ljubomore i nesporazuma.
Duhovita, brza i prepuna prepoznavanja, predstava otkriva kako izgleda kada raskid nije kraj, već početak još veće zbrke. Situacije iz svakodnevice, briljantni dijalozi i odlična glumačka energija čine ovaj komad savršenom večernjom zabavom.

Predstava za decu „Šašavi bluz“
2025-12-06 12:00 - 17:00
06. decembar u 12:00
Podela besplatnih karata: 03. i 04. decembar od 10 do 18 časova na biletarnici Centra.
Nastala po motivima teksta Duška Radovića na duhovit i razigran način otkriva deci – ali i odraslima – ko je „kriv” što se govore ružne reči i zašto ih ne treba koristiti.
U ovoj šaljivoj i poučnoj priči pratićete princezu Katarinu, malog princa Leopolda, mudru dadilju, kuvaricu Margaritu, kraljevskog oficira, starog Barnabasa i Zmaja Klaudija – sve u potrazi za jednom jedinom rečju koja je uzburkala čitavo kraljevstvo: ŠAŠAV.Dinamična, duhovita, muzički bogata i puna urnebesnih koreografija – predstava koja će oduševiti publiku svih uzrasta.

„Krcko Oraščić i magična flauta“
2025-12-06 17:00 - 20:00
06.12.2025 u 17:00
Cena karte 300 rsd.
Na Badnje veče, mlada devojka Marija poželeće da se vrati u detinjstvo i želja će joj se nekim čudom ostvariti! Ona se smanjuje na veličinu svojih starih igračaka koje će tom prilikom oživeti. Drveni lutak Krcko Oraščić se pretvara u prelepog princa Đorđa, koga je u drvenu lutku tužnog lica pretvorila zla kraljica pacova. U ovoj božićnoj animiranoj avanturi Marija, Đorđe i njihovi prijatelji igračke krenuće na put u čarobnu Zemlju cveća sa ciljem da spasu svet od zlih ljudi pacova…
